Caracutu

U caracutu (Ilex aquifolium) hè un arburettu o un arburu, chì faci partita di a famiglia di l'Aquifoliacei. U caracutu hè altu sin'à 20 metri. U diamitru di u fustu hè di circa 40-80 cm.
A lunghezza di i foglii di u caracutu varieghja trà 5 è 8 cm è a so larghezza hè di circa 2-4 cm.

U caracutu fiurisci di maghju o di ghjugnu. I fiori t'hani un culori biancu, incù quattru pitali.


 In Corsica 
U caracutu hè mintuvatu à spessu in a tupunimia corsa. Par asempiu:
 Caracutella: Campana, Tralonca, Pedicroci
 Caracutellu: Musuleu  
 Caracuticcia: Omessa  
 Caracutu: Corscia, Guagnu, U Pianu, U Castellà di Casinca, Pianellu, Velone è Ornetu, Casabianca, Loretu di Casinca, Porri, Vivariu, Urbalaconu, Ascu, Pedicorti di Gaghju
 Caracutuccia: Rutali
 l'Ombria à Caracutu: Pedicorti di Gaghju

 Citazioni 

U caracutu hè mintuvatu qualchì volta in a litteratura corsa:
 in a canzona Hanu lasciatu di I Muvrini:
Hanu chjosu e case quand'elli sò partuti
Ma u sole hè vultatu mezu à i caracuti
Sò firmati l'amori in li paesi muti.

Rifarenzi

Liami

Categoria:Aquifoliaceae
Categoria:Arburetti di Corsica